

REPUBLIKA HRVATSKA

ZADARSKA ŽUPANIJA

OPĆINA STARIGRAD

**Općinski načelnik**

**PRIOPĆENJE ZA JAVNOST**

Sa 6. sjednice Općinskog vijeća održane dana 24. ožujka 2022.g.

Na 6. sjednici Općinskog vijeća, održanoj24. veljače 2022. godine, donesene suslijedeće odluke o kojima izvješćujemo javnost:

1. **Polugodišnje izvješće o radu načelnika za razdoblje od 01.07.-31.12.2021.**

Temeljem članka 35 b. Zakona o lokalnoj i područnoj (regionalnoj) samoupravi („Narodne novine“, broj: 33/01, 60/01, 129/05, 109/07, 125/08, 36/09, 150/11, 144/12, 19/13 i 137/15) te članka 48. Statuta Općine Starigrad („Službeni glasnik Zadarske županije“, broj: 04/13, 07/13 i 11/13), Općinski načelnik Općine Starigrad je dužan dva puta godišnje podnositi polugodišnje Izvješće o svom radu Općinskom vijeću Općine Starigrad.Općinski načelnik Općine Starigrad, sukladno naprijed navedenim obvezama, podnio je predmetno Izvješće te je isto i prihvaćeno.

1. **Odluka o usvajanju godišnjeg izvještaja o izvršenju Proračuna Općine Starigrad za 2021. godinu**

Na temelju članka 108. do 113. Zakona o Proračunu („Narodne novine“, broj 87/08, 136/12 i 15/15), Pravilnika o polugodišnjem i godišnjem izvještaju o izvršenju proračuna („Narodne novine“, broj 24/13, 102/17, 01/20 i 147/20), te članka 30. Statuta Općine Starigrad („Službeni glasnik Zadarske županije“ br. 3/18, 8/18, 3/20 i 3/21) Općinsko vijeće je donijelo Odluku o prihvaćanju Izvještaja o usvajanju godišnjeg izvještaja o izvršenju Proračuna Općine Starigrad za 2021. godinu.

U Proračun Općine Starigrad uključeni su vlastiti i namjenski prihodi i primici proračunskog korisnika Dječji vrtić „Osmjeh“ koji se uplaćuju na njihove žiro račune, te rashodi i izdaci proračunskih korisnika koje financiraju iz tih prihoda koji moraju biti uključeni u polugodišnji i godišnji izvještaj o izvršenju proračuna.

Ukupni prihodi i primici u razdoblju od 01.siječnja do 31. prosinca 2021. godine ostvareni su u iznosu od 17.060.804,12 kn. Prihodi poslovanja ostvareni su u iznosu od 16.239.791,74 kn, a odnose se na: prihode od poreza ostvarene u iznosu 7.657.053,60 kn, prihode od upravnih i administrativnih pristojbi, pristojbi po posebnim propisima i naknada koji su ostvareni u iznosu od 3.245.134,41 kn, prihode od imovine ostvarene u iznosu od 1.639.071,38 kn, pomoći iz inozemstva (darovnice) i od subjekata unutar općeg proračuna ostvarene u iznosu od 3.644.199,85 kn i prihode od prodaje prozivoda i robe te pruženih usluga i prihode od donacija u iznosu od 54.332,50 kn. Proračunski korisnik Dječji vrtić „Osmjeh“ ostvario je vlastite i namjenske prihode i primitke u iznosu od 147.945,00 kn Prihodi od prodaje nefinancijske imovine ostvareni su u iznosu od 821.012,38 kn, a odnose se na prihode od prodaje zemljišta ostvarene u iznosu od 789.855,40 kn i prihode od ustupanja na korištenje grobnih mjesta u iznosu od 31.156,98 kn.

Ukupni rashodi i izdaci u izvještajnom razdoblju ostvareni su u iznosu od 16.347.167,76 kn i od toga se na rashode poslovanja odnosi 12.246.758,14 kn, a na rashode za nabavu nefinancijske imovine 4.100.409,62 kn. Rashodi poslovanja odnose se na: rashode za zaposlene koji iznose 1.502.386,99 kn, a u njih su uključeni i rashodi za zaposlene u proračunskom korisniku Dječji vrtić "Osmjeh" u dijelu koji se financira iz proračuna Općine, materijalne rashode ostvarene u iznosu od 8.467.731,99 kn, financijske rashode ostvarene u iznosu od 112.816,40 kn, ostale rashode u iznosu od 1.579.025,91 kn, pomoći dane u inozemstvo i unutar općeg proračuna u iznosu od 196.083,75 kn te naknade građanima i kućanstvu na temelju osiguranje i druge naknade ostvarene u iznosu od 388.713,10 kn. Rashodi za nabavu nefinancijske imovine ostvareni su u iznosu od 4.100.409,62 kn. Rashodi i izdaci proračunskog korisnika DV Osmjeh ostvareni su u iznosu od 922.190,00 kn, od toga su rashodi i izdaci koji su financirani sredstvima Općine Starigrad 781.999,00 kn, te rashodi financirani vlastitim sredstvima iznose 140.191,00 kn.

1. **Odluka o usvajanju Izvještaja o izvršenju: Plana razvojnih programa Općine Starigrad za 2021.g., Programa izgradnje komunalne infrastrukture za 2021.g, Programa održavanja komunalne infrastrukture za 2021.g., Programa javnih potreba u sportu za 2021.g., Programa javnih potreba u kulturi za 2021.g., Programa javnih potreba u školstvu, predškolskom odgoju i naobrazbi u 2021.g., Programa socijalne skrbi za 2021.g., Programa korištenja naknade za zadržavanje nezakonito izgrađenih zgrada u prostoru za 2021. g.**

Obveza donošenja godišnjeg izvještaja o izvršenju proračuna te godišnjih izvješća o izvršenju Planova i Programa za svaku kalendarsku godinu, propisani su posebnim zakonima: Zakon o komunalnom gospodarstvu, Zakon o postupanju s nezakonito izgrađenim zgradama, Zakon o sportu, Zakon o financiranju javnih potreba u kulturi, Zakon o socijalnoj skrbi, Zakon o predškolskom odgoju i naobrazbi, Zakon o odgoju i obrazovanju u osnovnoj i srednjoj školi.

- Izvještajem o izvršenju Plana razvojnih programa Općine Starigrad za 2021. godinu utvrđeno je da je planirano 6.309.500,00 a izvršeno 4.351.108,82 kuna.

- Izvještajem o izvršenju Programa građenja komunalne infrastrukture za 2021. godinu utvrđeno je da je Programom predviđeno ukupno 3.315.000,00 kuna a od toga izvršeno 1.782.572,19 kuna.

- Izvještajem o izvršenju Programa održavanja komunalne infrastrukture za 2021. godinu utvrđeno je da je predviđeno ukupno 6.720.000,00 kuna, a ukupno je izvršeno 6.216.464,00 kuna.

- Izvještajem o izvršenju Programa javnih potreba u sportu za 2021. godinu utvrđeno je da je planirano 105.000,00 kuna od toga izvršeno 55.000,00 kuna.

- Izvještajem o izvršenju Programa javnih potreba u kulturi za 2021. godinu utvrđeno je da je planirano 85.000,00 a izvršeno 44.465,79 kuna.

- Izvještajem o izvršenju Programa javnih potreba u školstvu, predškolskom odgoju i naobrazbi Općine Starigrad u 2021. godini utvrđeno je da je planirano 1.459.110,00 kuna a izvršeno 1.193.087,07 kuna.

- Izvještajem o izvršenju Programa socijalne skrbi Općine Starigrad za 2021. godinu utvrđeno je da je planirano 275.000,00 kuna, a izvršeno 219.715,23 kuna.

- Izvještajem o izvršenju Programa korištenja naknade za zadržavanje nezakonito izgrađenih zgrada u prostoru za 2021. godinu utvrđeno je da je planiran prihod od 50.000,00 kuna a ostvaren iznos od 42.766,28 kuna.

1. **Suglasnost na godišnji izvještaj o izvršenju Financijskog plana Dječjeg vrtića “Osmjeh” za 2021. godinu**

Temeljem Zakona o predškolskom odgoju i obrazovanju (NN br. [10/97](https://www.zakon.hr/cms.htm?id=477), [107/07](https://www.zakon.hr/cms.htm?id=478), [94/13](https://www.zakon.hr/cms.htm?id=479), [98/19](https://www.zakon.hr/cms.htm?id=40813)) i Statuta dječjeg vrtića „Osmjeh“, Upravno vijeće je donijelo Odluku o usvajanju izvršenja financijskog plana Dječjeg vrtića „Osmjeh“ za 2021. godinu na koju Općinsko vijeće u skladu sa zakonskim ovlastima daje suglasnost.

1. **Odluka o izradi izmjena i dopuna Urbanističkog plana uređenja Luke Starigrad**

Izmjene i dopune Urbanističkog plana Luke Starigrad izrađuju se i donose u skladu s odredbama Zakona o prostornom planiranju (NN 153/13, 65/17, 114/18, 39/19, 98/19). Luka Starigrad je postojeća luka otvorena za javi promet od lokalnog značaja do 280 vezova. Izmjene i dopune UPU-a se donose iz razloga:

1. *Potrebno je redefinirati lučku infrastrukturu planirana UPU-om*: gatovi planirani UPU-om će se smanjiti i uskladiti sa stvarnim potrebama i financijskim mogućnostima. Smanjenje gatova neće negativno utjecati na sigurnosti priveza plovila u luci niti će narušiti izvorna programska načela određena UPU-om.
2. *U postupku izrade izmjena i dopuna UPU-a postojeći i planirani prateći sadržaji u funkciji luke otvorene za javni promet mogu se revidirati* ukoliko se za to pokaže potreba.

U Starigradu Paklenici, 29. ožujka 2022. g.

Načelnik:

Krste Ramić, dipl.oec. v.r.